রাস্তার মোড়ে  লাগানো গোপন ক্যামেরায় ধরা পড়ে যায় গোটা ঘটনাটি. ফুটেজ দেখে পুলিশ গ্রেফতার করেছে চারজনকেই. জানা গিয়েছে, রবিবার ওই ৫ বন্ধু একসঙ্গে একটি পানশালায় গিয়েছিল মদ্যপান করতে. পানশালা থেকে বেরনোর সময় একজন বাকি ৪ জনের সঙ্গে বচসায় জড়িয়ে যায়. তারপরই ৪ বন্ধু মিলে মারতে শুরু করে সন্তোষ কুমারকে. ক্যামেরার ফুটেজে দেখা গিয়েছে, পাশ দিয়ে বহু লোক যাতায়াত করলেও কেউ মারামারি থামাতে আসেনি. কারও মনে হয়নি সন্তোষ কুমারকে বাঁচানোর কথা. তাই অপরাধীরা গ্রেফতার হলেও, প্রশ্ন উঠতে শুরু করেছে সামাজিক মূল্যবোধ নিয়ে.